Gran trobada futbolística entre la Walter i l'Alaquàs
23/11/2004 11:02:00

# Gran trobada futbolística entre la Walter i l'Alaquàs

*   23/11/2004 11:02:00
*   [Imprimir](#)
*   Compartir
*    https://www.alaquas.org/documento.asp?id\_do=9473

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9473%2F0&title=Ajuntament%20d%27Alaqu%C3%A0s.%20Premsa.Gran%20trobada%20futbol%C3%ADstica%20entre%20la%20Walter%20i%20l%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9473/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9473/9473_Form_4.jpg)](https://www.alaquas.org/ficheros/documentos/2004/2/9473/9473_Form_10.jpg "<a href='https://www.alaquas.org/ficheros/documentos/2004/2/9473/9473_Form_10.jpg' target=_blank><i class='fa fa-external-link' aria-hidden='true'></i>.Gran trobada futbolística entre la Walter i l'Alaquàs</a>")

El CD Walter va guanyar a l'Alaquàs CF per 3 a 2 en una jornada marcada per l'emoció i el bon ambient entre els clubs

El gran derbi entre els dos equips locals de futbol ha arribat aquest cap de setmana a casa, al camp de futbol del Terç d'Alaquàs. Centenars d'aficionats es concentraren a les grades del Poliesportiu el passat dissabte 21 de novembre per assistir a la cita futbolística més esperada de l'any: el partit entre el CD Walter i l'Alaquàs CF, que es disputaven l'ascens de posicions dins de la categoria a què els dos pertanyen, la 1a Regional.

La jornada, tot i que amb rivalitat, va estar protagonitzada pel bon ambient entre els dos clubs i l'emoció de tota l'afició que esperava ansiosa aquest moment. Per a contribuir amb aquest clima de festa, el CD Walter va organitzar, com ja és habitual, i tres hores abans del partit, un dinar d'agermanament a la seua seu, on hi van assistir l'Alcalde d'Alaquàs, Jorge Alarte; el Regidor d'Esports, Justo Cuéllar; el President de la Walter, Severino Navarro; el President de l'Alaquàs CF, Nacho Muñiz; el President de la Penya Valencianista d'Alaquàs, José Cisneros; el President de la Penya Llevantinista d'Alaquàs, Paco Terol;  el Director de l'Escola Municipal de Futbol d'Alaquàs (EMDA), César Martínez i altres representants d'aquests clubs.

Després del dinar, la comitiva es va desplaçar cap al camp de futbol, on els jugadors d'ambdós equips esperaven nerviosos el partit. Les dues primeres parts van concórrer amb total normalitat, plenes d'emoció i confraternitat. La sort va voler que la primera part se saldara amb un resultat favorable per a la Walter, 2-1, i que aquest continuara tal i com havia començat, afavorint aquest club fins al final del partit.

Amb aquests resultats, els dos equips locals continuen en 1a Regional, tan sols a 1 punt de diferència. L'Alaquàs CF es manté en la segona posició i la Wlater en la quarta. La propera cita on s'enfrontaran els dos equips locals serà el 10 d'abril de l'any que ve.